“One Dollar Lawyer” Menuju Finale Dengan Menjadi Drama Paling Ramai Penonton Sepanjang Minggu
Dengan tinggal satu episod sahaja lagi, drama SBS One Dollar Lawyer berjaya mengekalkan kedudukan pertamanya. Drama popular yang dibintangi oleh Namgoong Min itu kembali disiarkan selepas berehat pada siaran hari Jumaat untuk minggu ketiga berturut-turut. Menurut Nielsen Korea (via Soompi), episod kedua terakhir One Dollar Lawyer mendapat purata rating sebanyak 13.6 peratus, mengekalkan rentetan drama itu sebagai mini siri yang paling banyak penonton sepanjang minggu menjelang finale nya.  Drama MBC The Golden Spoon, yang disiarkan dalam slot masa yang sama dengan One Dollar Lawyar, jatuh ke purata rating sebanyak 5.1 peratus menjelang minggu terakhir tayangannya.  Sementara itu, drama tvN Blind mengakhiri rancangannya dengan memperoleh purata rating 3.1 peratus untuk episod terakhir.  Walaupun menyaksikan penyusutan rating, drama tvN The Queen’s Umbrella kekal di tempat pertama dalam slot waktunya di semua saluran dengan memperoleh purata rating 9.4 peratus untuk episod terbaru. 